Ώρα του κώδικα | Πάρτι χορού: Ζέσταμα
- Γεια! Με λένε Μιράλ Κότμπι. Είμαι χορεύτρια, προγραμματίστρια και δημιουργός του iLuminate.
Η επιστήμη των υπολογιστών σχετίζεται με πολλούς τρόπους με τη δημιουργικότητα.
Με αμέτρητους τρόπους, αλήθεια.
Εννοώ πως, όταν έχεις την ικανότητα να δημιουργήσεις λογισμικό μπορείς να πραγματοποιήσεις οποιεσδήποτε ιδέες.
Εγώ το κάνω με φωτεινές στολές.
Μπορείς να κάνεις τόσα πολλά όταν έχεις τα εργαλεία να δημιουργήσεις λογισμικό
και οι δυνατότητες είναι αλήθεια άπειρες.
Κατά τη διάρκεια της επόμενης ώρας θα κάνετε μια εισαγωγή στην επιστήμη των υπολογιστών
προγραμματίζοντας το δικό σας πάρτι χορού!
Έχουμε συγκεντρώσει κορυφαία μουσική και μια ομάδα φοβερών χορευτών για να παίξετε μαζί τους.
Με την χρήση μπλοκ εντολών θα διαλέγετε χορευτές, θα τους αλλάζετε χορευτικές φιγούρες,
θα τους κάνετε να συγχρονίζονται με την μουσική και να είναι διαδραστικοί.
Θα δείτε ότι η οθόνη σας χωρίζεται σε τρία κυρίως τμήματα.
Στα αριστερά είναι ο χώρος παιχνιδιού.
Εδώ είναι που θα εμφανιστούν οι χορευτές σας.
Στη μέση βρίσκεται η εργαλειοθήκη.
Νέα μπλοκ κώδικα θα είναι διαθέσιμα εκεί όσο προχωράτε σε επόμενα μαθήματα.
Δεξιά βρίσκεται ο χώρος εργασίας.
Σύρετε μπλοκ από την εργαλειοθήκη στο χώρο εργασίας χτίζοντας το πρόγραμμά σας.
Οι οδηγίες για κάθε επίπεδο θα βρίσκονται εδώ, στο πάνω μέρος της οθόνης.
Αν χρειάζεστε κάποια μικρή συμβουλή, απλώς κάντε κλικ στη λάμπα.
Για αρχή, ας φτιάξουμε έναν νέο χορευτή με αυτό το κόκκινο μπλοκ.
Σύρτε έξω από την εργαλειοθήκη, βάλτε το κάτω από το πορτοκαλί μπλοκ "Αρχικοποίηση".
Αυτός ο χορευτής είναι μια γάτα, την λένε "my_first_dancer" (ο_πρώτος_χορευτής_μου).
Μπορείτε να αλλάξετε το όνομά της σε οτιδήποτε θέλετε κάνοντας κλικ εδώ.
Μπορείτε επίσης να αλλάξετε πού θα εμφανιστεί ο χορευτής στην σκηνή με αυτό.
Πάνω από τον χώρο παιχνιδιού είναι ένα μενού για να διαλέξετε μουσική.
Υπάρχουν πολλά τραγούδια για να διαλέξετε, διασκεδάστε βρίσκοντας τα αγαπημένα σας.
Κάτω από τη σκηνή βρίσκεται το κουμπί "Run" (εκτέλεση).
Όταν πατήσετε "εκτέλεση", οι χορευτές του προγράμματός σας θα εμφανιστούν στη σκηνή
και θα ακουστεί η μουσική.
Δοκιμάστε το και μόνοι σας!
Και αν κάπου μπερδευτείτε, δεν πειράζει!
Σηκωθείτε, χορέψτε και πριν το καταλάβετε θα έχετε φτιάξει το δικό σας πάρτι χορού.
Λοιπόν, εσείς τι θα δημιουργήσετε;